चलती कार में जीप ने मारी टक्कर
मदनगंज-किशनगढ़-!-पुराना शहर स्थित सरवाड़ी गेट के पास रविवार सुबह चलती कार के पीछे एक पिकअप जीप ने टक्कर मार दी। हादसे में दोनों वाहनों में सवार बाल-बाल बच गए। घटना के बाद सड़क पर जाम लग गया। सूचना पर शहर थाना पुलिस भी मौके पर पहुंच गई, लेकिन देर शाम तक इस संबंध में थाने में मुकदमा दर्ज नहीं कराया गया। जानकारी के अनुसार पुराना शहर पिनारी चौक निवासी कुछ लोग कार लेकर सिलोरा की ओर जा रहे थे। इसी दौरान पीछे से एक पिकअप जीप ने सरवाड़ी गेट के पास आगे चल रही कार को टक्कर मार दी। हादसे में दोनों वाहनों में सवार लोग बाल-बाल बच गए, जबकि पिकपअ जीप का अगला हिस्सा बुरी तरह क्षतिग्रस्त हो गया। दुर्घटना के बाद लोगों की भीड़ जमा हो गई और देखते ही देखते जाम लग गया। जाम में फंसे वाहन चालकों को परेशानी का सामना करना पड़ा। बाद में लोगों की सूचना पर शहर थाना एएसआई भवानी सिंह मय जाब्ता मौके पर पहुंचे और क्षतिग्रस्त वाहनों को हटवाकर यातायात सुचारू करवाया।
hin_Deva hin_Deva